Alisher Usmonov rafiqasi bilan ajrashishda muhim talab qo'ydi

Milliarder Alisher Usmonov rafiqasi, Umumrossiya badiiy gimnastika federatsiyasi prezidenti Irina Viner bilan ajrashayotgani xabar qilingandi. Ajrimga aloqador manba milliarderning muhim talabini ochiqladi.
xabarga ko'ra, Usmonov rafiqasi bilan mulkni bo'lishmoqchi emas, oligarxning o'zi mol-mulkni bo'lishmaslikni so'ragan. Usmonov o'z da'vosida rafiqasi bilan yashamasligini ham ko'rsatgan. Bundan tashqari, da'vogar ajralish sabablarini aniqlamay turib, nikohni bekor qilish talabi bilan Oila kodeksining normasiga murojaat qilishga qaror qilgan.
“Alisher Usmonov va Irina Viner birgalikda egalik qilgan mulklarini bo'lishmaydi. Buni milliarderning o'zi so'ragan”, deya xabar beradi manba.
Er-xotin 1992 yilda turmush qurgan. Ajrashish to'g'risidagi ishni ko'rib chiqish 7 iyunga belgilangan. Alisher Usmonov 11,5 milliard dollar boyligi bilan Rossiyaning eng boy odamlari reytingida 7-o'rinni egallab turibdi.
Avvalroq Alisher Usmonov Evropa sudiga da'vo arizasi bilan murojaat qilgandi. Shuningdek, Usmonov yil boshidan buyon qancha mablag' yo'qotgani ma'lum bo'lgan.